**Д О Г О В О Р**

**за обществена поръчка**

**№ Др-21/03.06.2015 г.**

**за възлагане на обществена поръчка с предмет:**

“Периодична доставка, осъществена чрез покупка на прогнозни видове ГСМ /гориво- смазочни материали/, за осъществяване на дейността на ТП "Държавно ловно стопанство Шерба за 2015 г. , съгласно техническа спецификация“

Днес, 03.06.2015 г., в офис с.Старо Оряхово, обл.Варна, ул.“Дунав“ №8 между:

**1. ТП ДЪРЖАВНО ЛОВНО СТОПАНСТВО ШЕРБА ПРИ СИДП ДП ШУМЕН**, седалище и адрес на управление: с.Горен чифлик, обл.Варна, ул.“Шерба“, Булстат 2016174120080, представлявано от инж. Йордан Радославов, по пълномощие представлявано от инж.Радослав Радев, упълномощен със заповед №404/16.12.2014г. на директора на ТП ДЛС Шерба и Валя Стойчева- ръководител счетоводен отдел , наричано по-долу за краткост **„ВЪЗЛОЖИТЕЛ“**, от една страна и,

**2.** „Панда експерт“ ООД, ЕИК 131298528, седалище и адрес на управление: гр.София, жк „Банишора“, ул.“Враня“ №57-59, бл.1, вх.1, ет.1, ап.1, адрес за кореспонденция: гр.Шумен, ул.“Съединение“, маг.РУМ, представлявано от управител Марио Чавдаров Димитров, наричан по-долу за краткост **„ИЗПЪЛНИТЕЛ“**,

 На основание чл. 41 от Закона за обществените поръчки и въз основа на Решение № 113 от 28.04.2015 г. на зам.директора на ТП ДЛС Шерба, оправомощен със Заповед №404/16.12.2014г. на директора на ТП ДЛС Шерба за класиране на участниците и определяне на изпълнител, след проведена открита процедура за възлагане на обществена поръчка с предмет:“Периодична доставка, осъществена чрез покупка на прогнозни видове ГСМ /гориво- смазочни материали/, за осъществяване на дейността на ТП "Държавно ловно стопанство Шерба за 2015 г., съгласно техническа спецификация“, открита с Решение № 51 от 20.02.2015г, се сключи настоящият договор за следното:

1. **ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет : “Периодична доставка, осъществена чрез покупка на прогнозни видове ГСМ /гориво- смазочни материали/, за осъществяване на дейността на ТП "Държавно ловно стопанство Шерба за 2015 г. , съгласно техническа спецификация“ , съгласно Техническото предложение – Приложение № 1 и Ценовото предложение – Приложение №2 на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ за изпълнение на поръчката, съгласно документацията за участие, неразделна част от настоящия договор.

 **(2)** ВЪЗЛОЖИТЕЛЯТ възлага доставките, предмет на настоящия договор, с писмена заявка до ИЗПЪЛНИТЕЛЯ.

 **II. ЦЕНА И НАЧИН НА ПЛАЩАНЕ**

**Чл. 2. (1)** Възложителят запалаща на Изпълнителя за доставките , предмет на договора и за срока на изпълнение, възнаграждение определено в Приложение №2, неразделна част от настоящия договор.

 (2) Сумата е определена на база единични цени по видове доставки, съгласно Приложение №2 към настоящия договор и същите са фиксирани и не подлежат на промяна до изтичане крайния срок на договора и в рамките на прогнозния финансов ресурс , който Възложителят може да осигури в размер на 15000 /петнадесет хиляди. / лева без ДДС . Възложителят не се ангажира с усвояване в пълен обем на предвидения прогнозен финансов ресурс.

 **(3)** Предвидените за извършване доставки са прогнозни и не обвързват
Възложителя със задължителното им изпълнение след сключване на настоящия договор. Доставките ще се изпълняват по поръчки от ВЪЗЛОЖИТЕЛЯ според нуждите му в момента на заявката и до размера на прогнозния финансов ресурс, който може да осигури за изпълнение на поръчката.

 **(4)** При необходимост от извършване на доставки на гориво-смазочни материаали извън изрично посочените в Техническата спецификация- неразделна част към настоящия договор, Изпълнителят прави отстъпка в размер на 5 % /пет процента/ от обявените цени за съответния вид.

 (5) Плащания по този договор ще се извършват в брой или по банков път, чрез банков превод по сметка на ИЗПЪЛНИТЕЛЯ, след завършване на доставката и подписване на приемо- предавателен протокол без забележки, в срок от 10 /десет/ календарни дни от датата на издаване на данъчна фактура за доставката.

 (6) За извършените доставки, изпълнителят издава фактура, в която се вписват номер на договор, вид , количество и стойност на извършените доставки на гориво- смазочни материали по единични продажни цени, съгласно Приложеие №2 към настоящия договор , а за гориво- смазочни материали, които не са включени в него- от единичната продажна цена в търговския обект на Изпълнителя, намалена с предложен процент търговска отстъпка.

 **(7)** Плащанията се извършват по банков път по следната банкова сметка на ИЗПЪЛНИТЕЛЯ:

**Банка: \_\_\_\_\_\_\_\_\_\_\_\_\_\_\_\_\_\_**

**IBAN: \_\_\_\_\_\_\_\_\_\_\_\_\_\_\_\_\_\_\_**

**BIC: \_\_\_\_\_\_\_\_\_\_\_\_\_\_\_\_\_\_\_\_**

**(8)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/
подизпълнителите за изпълнените от тях работи, които са приети по реда на чл. 23.

**Ш. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.** **(1)** Срокът на договора е до 31.12.2015г.

 **(2)** Мястото на изпълнение на поръчката – **ТП ДЛС „Шерба“,** с.Горен чифлик, обл.Варна, ул.“Шерба“ №7.

**IV. ИЗПЪЛНЕНИЕ НА ДОГОВОРА**

**Чл. 4.** Доставката се извършва съгласно изискванията на ВЪЗЛОЖИТЕЛЯ, посочени в документацията за участие в процедурата и техническата оферта на ИЗПЪЛНИТЕЛЯ, представляваща неразделна част от този договор.

 **Чл. 5.** Доставката ще се извършва след предварителна заявка, подадена по факс или email, считано от датата на получаването й.

**Чл. 6.** ИЗПЪЛНИТЕЛЯТ осъществява доставката в срок до един работен ден, след заявка на Възложителя.

**Чл. 7.** Приемането на доставката се извършва с приемателно-предавателен протокол, подписан от ИЗПЪЛНИТЕЛЯ и ВЪЗЛОЖИТЕЛЯ или от оправомощени от тях лица.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 8.** ВЪЗЛОЖИТЕЛЯТ има следните права и задължения:

1.да получи доставката в срока и при условията, договорени между страните;

2.да осъществява контрол по изпълнението относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;

3.да развали договора едностранно, в случай че изпълнителят не осъществи доставката в срока по настоящия договор;

4.да развали договора едностранно, ако доставката не отговаря на техническите спецификации на Възложителя.

5.да заплаща определената цена по размер, начин и срок, уговорени между страните**.**

 6.да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**Чл. 10.** ИЗПЪЛНИТЕЛЯТ се задължава:

ИЗПЪЛНИТЕЛЯТ има следните права и задължения:

1.да осъществи доставката качествено, в съответствие с договорените изисквания и да я предаде на ВЪЗЛОЖИТЕЛЯ в срок;

2.да не предоставя на физически и юридически лица документи и информация, свързани с изпълнението на доставката без писменото съгласие на ВЪЗЛОЖИТЕЛЯ;

3.да осигури за своя сметка превоза на доставката до местоизпълнението по чл.3, ал.2 от настоящия договор;

4.да предоставя на ВЪЗЛОЖИТЕЛЯ информация за хода на работата по изпълнение на доставката, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;

**5**.да представи валидна гаранция за изпълнение при сключване на договора в размер на 3 % (три на сто) от стойността на поръчката;

6.да получи уговореното възнаграждение по реда и условията на настоящия договор.

 **7.** да съставя и предоставя на ВЪЗЛОЖИТЕЛЯ всички документи във връзка с изпълнението на договора, съгласно условията на същия и приложенията към него;

**8** Да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**VI. РЕКЛАМАЦИИ**

 **Чл. 11. (1)** Рекламации по отношение на количеството и качеството на доставките се правят в 14-дневен срок от момента на получаването им, за което се съставя констативен протокол.

**VII. ГАРАНЦИЯ ЗА ИЗПЪЛНЕНИЕ**

**Чл. 12. (1)** За обезпечаване изпълнението на настоящия договор ИЗПЪЛНИТЕЛЯТ представя към момента на сключването на договора гаранция за изпълнението му размер на **450 лева**, представляваща 3 % от общата цена на договора без ДДС.

**(2)** Гаранцията се представя с валидност 30 дни след изтичане на срока за изпълнение на предмета на настоящия договор, съгласно чл. 1, ал. 1 под формата на парична сума, внесена по сметка, посочена от ВЪЗЛОЖИТЕЛЯ в документацията за участие или под формата на безусловна и неотменяема банкова гаранция.

**(3)** В случай, че гаранцията за изпълнение е под формата на банкова гаранция, същата се освобождава като се връща оригиналът. В случай, че гаранцията за изпълнение е под формата на парична сума, гаранцията се освобождава чрез превеждане по банковата сметка на ИЗПЪЛНИТЕЛЯ по чл. 2, ал. 6.

**(4)** При липса на възражения по изпълнението на договора ВЪЗЛОЖИТЕЛЯТ освобождава гаранцията за изпълнение на договора в срок от 30 календарни дни след неговото качествено изпълнение, без да дължи лихви за периода, през който средствата законно са престояли при него.

**(5)** ВЪЗЛОЖИТЕЛЯТ има право да задържи от гаранцията за изпълнение сума, равна на дължима от ИЗПЪЛНИТЕЛЯ неустойка.

**(6)** ВЪЗЛОЖИТЕЛЯТ има право да задържи гаранцията за изпълнение на договора в случай на неговото разваляне по вина на ИЗПЪЛНИТЕЛЯ.

**(7)** ВЪЗЛОЖИТЕЛЯТ задържа гаранцията за изпълнение на договора, ако в процеса на изпълнението възникне спор между страните, който е отнесен за разрешаване от съдебен орган - в този случай ВЪЗЛОЖИТЕЛЯТ има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

**VIII. ПРЕКРАТЯВАНЕ НА ДОГОВОРА И НЕУСТОЙКИ**

**Чл. 13.** Настоящият договор се прекратява:

**1.** с изтичане срока на договора;

**2.** при достигане на максимално допустимата стойност и изпълнението на всички задължения по него от страните;

**2.** по взаимно съгласие на страните, изразено писмено;

**3.** при настъпване на обективна невъзможност за изпълнение за период повече от 30 (тридесет) дни;

**4.** при прекратяване на юридическо лице – страна по договора без правоприемство;

**5.** едностранно от ВЪЗЛОЖИТЕЛЯ с предизвестие от 30 (тридесет) дни;

**6.** едностранно от ВЪЗЛОЖИТЕЛЯ, без предизвестие, при пълно неизпълнение на задължение по договора от ИЗПЪЛНИТЕЛЯ.

**Чл. 14.** Всяка от страните може да развали договора в случаите при условията и последиците на чл. 87-88 от ЗЗД с отправяне на писмено предупреждение от изправната страна до неизправната и определяне на 7-дневен срок за изпълнение.

**Чл. 15.** Всяка от страните може да поиска разваляне на договора, ако другата не изпълнява задълженията си по него повече от 10 (десет) календарни дни, след срока за изпълнение на съответното задължение.

**Чл. 16.** В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми въз основа на протокол, съставен и подписан от страните по договора.

**Чл. 17. (1)** В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20 % от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**(2)** При забавено изпълнение от ИЗПЪЛНИТЕЛЯ на задълженията му по договора, същият дължи на ВЪЗЛОЖИТЕЛЯ неустойка за забава в размер на 0,5 % на ден от стойността на неизпълненото задължение за всеки ден забава, но не повече от 25 % от тази стойност

**(3)** При виновно некачествено или неточно изпълнение на задълженията по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % от стойността на некачествено или неточно извършените дейности.

**Чл. 18.** Страните запазват правото си да търсят обезщетение за претърпени вреди и пропуснати ползи от неизпълнението по общия ред, предвиден в българското законодателство.

**Чл. 19.** Всички щети, понесени от ВЪЗЛОЖИТЕЛЯ в резултат на грешки, недостатъци и пропуски, както и в резултат на използване на некачествени резервни части, материали, консумативи и неспазване на сроковете, са за сметка на ИЗПЪЛНИТЕЛЯ.

**IХ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 20.** Приемането на извършената работа по чл. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

**Чл. 21.** Приемането на работата по настоящия договор се удостоверява с подписване от лицата по чл. 20 на двустранен приемо-предавателен протокол.

**Чл. 22.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Х. ОБЩИ РАЗПОРЕДБИ**

**Чл. 23.** Всеки спор относно тълкуването и действието на настоящия договор сe урежда чрез преговори между страните, а когато е невъзможно постигането на съгласие, същият се отнася за решаване пред съответния компетентен съд.

**Чл. 24.** За неуредените в настоящия договор въпроси се прилагат разпоредбите на действащото българско законодателство.

Настоящият договор се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са следните приложения:

**1.** Техническа спецификация за изпълнение на поръчката;

**2.** Приложение № 1 - Техническо предложение на ИЗПЪЛНИТЕЛЯ;

**3.** Приложение № 2 - Ценово предложение на ИЗПЪЛНИТЕЛЯ;

**ЗА ВЪЗЛОЖИТЕЛЯ: /п/ печат ЗА ИЗПЪЛНИТЕЛЯ: /п/ печат**

 /инж.Р.Радев / /М.Димитров- Управител/

Съгласно Заповед №404/16.12.2014г.

На директора на ТП ДЛС Шерба

Р-Л СЧЕТ.ОТДЕЛ /п/

/В.Стойчева/